Det var angiveligt et mand på en knallert, der i dag ved middagstid indleverede det stjålne maleri til informationen på sygehuset. Maleriet, der hedder Forårskåd Stol, blev stjålet for en måned siden. Det har en værdi af cirka 110.000 kroner. I fredags blev an lokal mand anholdt i sagen. Han er varetægtsfængslet i fire uger. Sygehusdirektør Henrik Larsen bekræfter at sygehuset i dag har fået billedet tilbage. - Det er dejligt, og jeg er meget lettet. Det er et billede, der betyder meget for sygehuset, siger Henrik Larsen. Han tilføjer, at han ikke ved, hvem manden på knallerten er. Poul Anker Bechs billeder er steget markant i værdi efter malerens død. Sygehusdirektør Henrik Larsen har efter tyveriet sagt, at sygehuset nu ser på at sikre sine billeder bedre.

Opsummering:
Der er jubel og lettelse på Sygehus Vendsyssel i Frederikshavn i dag. Sygehuset har fået tilbageleveret et kostbartmaleri af den af afdøde maler Poul Anker Bech.